Rikunarita-ORG/Wikinium huggingface dataset:
# Sètge

Representacion dau sètge de Tolosa de 1218.
Un **sètge** es un tèrme militar que designa l'ensems deis accions menadas per conquistar una posicion enemiga fortificada que refusa de se rendre e qu'es impossibla d'ocupar amb un assaut dirècte. Leis elements principaus d'un sètge son l'enceuclament de l'objectiu de conquistar, la rompedura de sei linhas d'avitalhament, l'installacions de maquinas de sètge ò de pèças d'artilhariá e d'operacions de sapa.

## Liames intèrnes

* Fortificacion.
* Poliorcetica.

## Bibliografia

## Nòtas e referéncias
# Balista

Representacion d'una balista romana.
Una **balista** èra una arma de sètge romana utilizada per tirar de sagitas lòngas e pesucas o de projectils esperics coma una pèira. Après la fin de l'Empèri Roman d'Occident, l'utilizacion de balistas dispareguèt mai lo nom contunièt d'èsser utilizat de còps per designar una maquina de sètge d'un biais generau.
# Ostau deus Invalids

Catedrala de l'Ostau deus Invalids

L'**Ostau deus Invalids** (var. **Ostal/Ostau dels/deis/dei/daus Invalids**) (en francés *l'Hôtel des Invalides*) qu'ei un monument parisenc comandat peu rei Loís XIV per ordonança deu 24 de heurèr de 1670 entà acesar los sordats invalids de guèrra. Uei qu'ei un Musèu de l'Armada e ua necropòli on repausa lo còs de l'emperaire Napoleon Bonaparte.
# Soudat (grade)

**Soudat** es lo premier grade militar dins la màger part dei fòrças armadas dau mond.

## Liames intèrnes

* Grade militar.

## Bibliografia

## Nòtas e referéncias
# M142 HIMARS

Fotografia d'un M142 HIMARS en posicion de tir.
Lo **M142 HIMARS** es un lança-roquetas multiple leugier desvolopat dins leis ans 1990 per leis Estats Units d'America. Intrat en servici en 2005, tira lei meteissei municions que lo M270 MLRS mai sa massa de 16,25 t li permet d'èsser transportat dins un avion C-130. Segon lei roquetas utilizadas, pòu ansin atacar d'objectius situats a de distàncias maximalas de 32 a 70 km. L'engenh pòu tanben tirar de missils balistics tactics MGM-140 ATACMS d'una portada de 300 km. Pasmens, a respècte dau M270, son panier de roquetas a una capacitat pus febla (6 roquetas còntra 12).

Lo còst unitari d'un M142 èra estimat a 5,6 milions de dolars en 2020 e la produccion es totjorn en cors. L'armada estatsunidenca n'es l'utilizaire principau. Pasmens, en 2020, quauquei país aliats deis Estats Units (Singapor, Romania, Jordania e leis EAU) avián tanben adoptat aqueu lança-roquetas multiple dins sei fòrças. Quauqueis exemplaris foguèron donats a Ucraïna en 2022 durant la guèrra entre Kiev e Moscòu. D'autreis Estats son tanben interessats per aquel armament.

## Liames intèrnes

* Artilhariá.
* Lança-roquetas multiple.

## Bibliografia

## Nòtas e referéncias

* HIMARS Technical Manuals
# Tractat de Mortefontaine

Signatura dau tractat de Mortefontaine.
Lo **tractat de Mortefontaine** es una convencion entre França e leis Estats Units d'America signada lo 30 de setembre de 1800 per acabar la Quasi guèrra.
# Cantons soïsses

Los 26 **cantons de Soïssa** (*kanton* en alemand; *canton* en francés [kɑ̃tɔ̃]; *cantone* en italian) son d'Estats membres de la Confederacion Soïssa. Lo nuclèu de la Confederacion jos la forma dels tres primièrs aliats confederats s'apelava la Waldstätte. Dos periòdes importants dins lo desvolopament de l'anciana confederacion son resumits dins los tèrmes Acht Orte ("uèch cantons", 1353 a 1481) e Dreizehn Orte ("tretze cantons", 1513 a 1798).

| Escut | Sigla | Canton | Creacion | Capitala | Populacion | Superfícia | Densitat | Nombre de comunas | Lengas oficialas |
| --- | --- | --- | --- | --- | --- | --- | --- | --- | --- |
|  | ZH | Zuric (Zürich) | 1351 | Zuric | 1 228 600 | 1 729 | 701 | 171 | alemand |
|  | BE | Bèrna (Bern, Berne) | 1353 | Bèrna | 947 100 | 5 959 | 158 | 399 | alemand, francés |
|  | LU | Lucèrna (Luzern) | 1332 | Lucèrna | 350 600 | 1 493 | 233 | 107 | alemand |
|  | UR | Uri | 1291 | Altdorf | 35 000 | 1 077 | 33 | 20 | alemand |
|  | SZ | Schwyz | 1291 | Schwyz | 131 400 | 908 | 143 | 30 | alemand |
|  | OW | Obwald (Obwalden) | 1291 | Sarnen | 32 700 | 491 | 66 | 7 | alemand |
|  | NW | Nidwald (Nidwalden) | 1291 | Stans | 38 600 | 276 | 138 | 11 | alemand |
|  | GL | Glarona (Glarus) | 1352 | Glarona | 38 300 | 685 | 51 | 28 | alemand |
|  | ZG | Zug | 1352 | Zug | 100 900 | 239 | 416 | 11 | alemand |
|  | FR | Friborg (Fribourg, Freiburg) | 1481 | Friborg | 239 100 | 1 671 | 141 | 242 | francés, alemand |
|  | SO | Solothurn | 1481 | Solothurn | 245 500 | 791 | 308 | 126 | alemand |
|  | BS | Basilèa Vila (Basel-Stadt) | 1501 | Basilèa | 186 700 | 37 | 5 072 | 3 | alemand |
|  | BL | Basilèa Campanha (Basel-Land) | 1501 | Liestal | 261 400 | 518 | 502 | 86 | alemand |
|  | SH | Schaffhausen | 1501 | Schaffhausen | 73 400 | 298 | 246 | 34 | alemand |
|  | AR | Appenzell Ausserrhoden | 1513 | Herisau | 53 200 | 243 | 220 | 20 | alemand |
|  | AI | Appenzell Innerrhoden | 1513 | Appenzell | 15 000 | 173 | 87 | 6 | alemand |
|  | SG | Sant Galh (Sankt Gallen) | 1803 | Sant Galh | 452 600 | 2 026 | 222 | 90 | alemand |
|  | GR | Grisons (Graubünden, Grigioni, Grischun) | 1803 | Coira | 185 700 | 7 105 | 26 | 211 | alemand, romanch, italian |
|  | AG | Argòvia (Aargau) | 1803 | Aarau | 550 900 | 1 404 | 388 | 232 | alemand |
|  | TG | Turgòvia (Thurgau) | 1803 | Frauenfeld | 228 200 | 991 | 229 | 80 | alemand |
|  | TI | Tecin (Ticino) | 1803 | Bellinzona | 311 900 | 2 812 | 110 | 244 | italian |
|  | VD | Vaud | 1803 | Lausana | 626 200 | 3 212 | 188 | 382 | francés |
|  | VS | Valés (Valais, Wallis) | 1815 | Sion | 278 200 | 5 224 | 53 | 160 | francés, alemand |
|  | NE | Neuchâtel | 1815 | Neuchâtel | 166 500 | 803 | 206 | 62 | francés |
|  | GE | Genèva (Genève) | 1815 | Genèva | 414 300 | 282 | 1,442 | 44 | francés |
|  | JU | Jura | 1979 | Delemont | 69 100 | 838 | 82 | 83 | francés |
|  | CH | Soïssa |  | Bèrna | 7 261 200 | 41 285 | 174 | 2 889 | alemand, francés, italian, romanch |

## Nòtas e referéncias
# FN Minimi

Version corta M249 de la FN Minimi.
La **FN Minimi** es una mitralhièra polivalenta leugiera desvolopada dins lo corrent deis annadas 1970 per la companhiá bèlga FN Herstal. Utilizant de municions de 5,56 mm OTAN, normalament destinadas ai fusius d'assaut, es una mitralhièra amb una poissança de fuòc relativament febla. Pasmens, aquò li permet d'aver un encombrament pus feble qu'una mitralhièra de 7,62 mm, un pes mens important e una mobilitat superiora. Foguèt adoptada per plusors armadas modèrnas, especialament au sen de l'OTAN. Es generalament utilizada en complement dei mitralhièras mejanas que son pus poderosas. Per exemple, dins l'armada francesa, una seccion de combat tèn una mitralhièra mejana (FN MAG, M60 e variantas de l'AA-52) per lo supòrt generau e doas mitralhièras leugieras (FN Minimi) per lo sostèn.

## Liames intèrnes

* Mitralhièra.

## Bibliografia

## Nòtas e referéncias
# Maschinengewehr 08

Fotografia d'una MG08 de la Premiera Guèrra Mondiala montada sus trespés.
La **Maschinengewehr 08** (designacion sovent abreujada **MG08**) èra una mitralhièra alemanda desvolopada au començament dau sègle XX. Arma emblematica de la Premiera Guèrra Mondiala e de la guèrra dei trencadas, es la pus famosa dei mitralhièras Maxim. Aperaquí 173 000 exemplars foguèron produchs e la MG08 foguèt tanben fòrça utilizada, per totei lei camps, durant la Segonda Guèrra Mondiala.

## Liames intèrnes

* Mitralhièra.
* Mitralhièra Maxim.

## Bibliografia

## Nòtas e referéncias
# Camp de Treblinka

Fotografia d'una tomba comuna de Treblinka en 1943.
Lo **camp de Treblinka** èra un complèx alemand de la Segonda Guèrra Mondiala, format d'un camp de concentracion (Treblinka-I) e d'un camp d'exterminacion (Treblinka-II), bastit en Polonha. Foncionèt de julhet de 1942 a octòbre de 1943 e dispausava de sièis chambras de gas principalament destinadas a l'exterminacion dei judieus. Simbòl major dei crimes dau nazisme e d'Adolf Hitler, foguèt lo luòc de l'execucion de 700 000 a 1 200 000 personas.

## Liames intèrnes

* Nazisme.
* Olocaust.

## Bibliografia

## Nòtas e referéncias
# Ribat

Lo Ribat de Monastir, Tunisia.
Un **ribat** (de l'arabi: رباط *ribāṭ*, ostalariá) es lo tèrme arabi que designa una pichona fortificacion tala qu'aquelas que foguèron bastidas al long de la frontièra pendent los primièrs ans de la conquista musulmana d'Africa del Nòrd, per assostar los volontaris militars, sonats los *murabitun*. Aquelas fortificacions serviguèron pus tard a protegir las rotas comercialas, e foguèron de centres per las comunautats musulmanas isoladas.

Amb lo temps, los ribats venguèron d'ostalariás pels viatjaires subre las rotas comercialas majoras (caravanserralh) e de refugis pels mistics. Dins aquel darrièr sens, la tradicion dels ribats es benlèu a l'origina de la fraternitat mistica Sofi, e los ribats se pòdon comparar a las zaoias que s'espandiguèron en Africa del Nòrd e a travèrs Sahara entrò l'Africa de l'Oèst. Lo ribat es la demorança dels marabots (professor religiós, mai que mai Sofi). Un tal luòc destinat a la retrirada espirituala es sonat Khanqah en persan.

## Referéncias

* Cache of The Ribat by Hajj Ahmad Thomson, 23 06 2007.
* "The Ribats in Morocco and their influence in the spread of knowledge and tasawwuf" from: *al-Imra'a al-Maghribiyya wa't-Tasawwuf* (The Moroccan Woman and Tasawwuf in the Eleventh Century) by Mustafa 'Abdu's-Salam al-Mahmah)
* Ribat of Soussa, Muslim invention of rib vaulting? on muslimheritage.com, dated 23 February 2003.
* Majid Khadduri, *War And Peace in the Law of Islam* (Baltimore, Johns Hopkins University Press, 1955), ISBN 1584776951. p. 81.
* Hassan S. Khalilieh, "The Ribat System and Its Role in Coastal Navigation," *Journal of the Economic and Social History of the Orient*, 42,2 (1999), 212-225.
* Jörg Feuchter, "The Islamic Ribat - A Model for the Christian Military Orders? Sacred Violence, Religious Concepts and the Invention of a Cultural Transfer," in *Religion and Its Other: Secular and Sacral Concepts and Practices in Interaction*. Edited by Heike Bock, Jörg Feuchter, and Michi Knecht (Frankfurt/M., Campus Verlag, 2008).

## Vejatz tanben

* Ksar
# Tipe 74

Lo carri **Tipe 74** es un carri de combat principau japonés de segonda generacion desvolopat entre 1962 e 1969. Intrèt en servici au sen de l'armada japonesa en 1975 e foguèt jamai exportat. Es en cors de remplaçament per lei Tipe 90 e lei Tipe 10 de tresena e quatrena generacion.
# AMX-40

Fotografia d'un dei quatre prototipes d'AMX-40.
L’**AMX-40** èra un prototipe de carri de combat principau francés desvolopat dins lo corrent deis ans 1980. Blindat intermediari entre l'AMX-30 e l'AMX-56 Leclerc, èra principalament destinat ai mercats d'exportacion vèrs l'Orient Mejan. De concepcion classica, dispausava d'un canon principau de 120 mm e d'un canon mitralhaire de 20 mm. Sa velocitat maximala èra de 70 km/h per una massa de 43,7 tonas. Pasmens, se son blindatge èra impressionant au començament deis ans 1980, la multiplicacion deis armaments anticarri durant aqueu decenni demeniguèt rapidament l'eficacitat d'aquela proteccion. Ansin, l'armada francesa refusèt d'adoptar l'AMX-40 e ges de país estrangier foguèt interessat. Lo projècte foguèt donc una revirada e la comercializacion dau carri foguèt arrestada en 1990.

## Liames intèrnes

* Carri de combat.

## Bibliografia

## Nòtas e referéncias
# HK MP7

HK MP7.
Lo **HK MP7** es un pistolet mitralhaire desvolopat en 2001 per la companhiá alemanda Heckler & Koch dins lo quadre d'un programa destinat a produrre una arma intermediària entre un pistolet mitralhaire tradicionau e un fusiu d'assaut. Aquò a menat a la creacion d'una arma leugiera (1,54 kg), corta (415 o 638 mm segon l'utilizacion de la cròssa), eficaça a 200 m amb una cadéncia de tir de 915 còps/mn e utilizant una municion novèla (4,6 × 30 mm) capabla de pertusar una proteccion individuala. De cargaires de 20, 30 o 40 cartochas son disponibles. Per limitar la talha de l'arma, son plaçats dins la ponhada.

En 2001, l'arma foguèt comparada amb lo P90 per l'OTAN que concluguèt a una superiotat de l'arma bèlga. Dins aquò, lo MP7 foguèt adoptat per lei fòrças especialas d'un trentenau de país.

## Liames intèrnes

* Pistolet mitralhaire.

## Bibliografia

## Nòtas e referéncias
# Toarègs

| Toarègs |
| --- |
|   |
|   |
| Tipe | etnia  |
| Populacion totala | 3 200 000  |
| Lenga | Toarèg  |
| Religion | Sunisme  |
| Geografia |
| Originari de | Nigèr, Mali, Burkina Faso, Argeria, Libia e Africa  |
| Estat | Nigèr, Mali, Burkina Faso, Argeria, Libia, Mauritània, Nigèria e Egipte  |

Los **Toarègs** (/tuaˈrɛk/; endonim: Imuhaɣ/Imušaɣ/Imašeɣăn/Imajeɣăn) son una etnia berbèra, divisida en mantas confederacions e tribús. Son natius d'una vasta region de Sahara del sud-èst de Libia cap a Argeria, Mali, Nigèr, Burkina Faso, aital coma lo nòrd de Nigèria.

## Referéncias
# Acronim

L'**acronim** (del grèc ἄκρον, *akron*, "extremitat" + ὄνυμα, *onyma*, "nom"), es un mot, una abreviacion formada a partir de las letras o las sillabas inicialas dels mots d'una frasa o d'una definicion.

## Generalitats

Son los acronims un fenomèn lingüistic recent, venguts corrents pendent lo sègle XX subretot dins l'ambient de la lenga anglesa e tanben del francés.
Dins d'autras lengas l'emplec dels acronims pòt èsser mens popular coma per exemple en italian, a mai se d'unes son coneguts internacionalament coma FIAT.

Dins d'autras lengas l'estructura del mot fa de mal crear d'acronims coma dins lo cas del berbèr.

Los acronims s'emplegan fòrça dins los domenis tecnics, e aital d'unes mots qu'èran a la debuta d'acronims son venguts de mots de cada jorn e l'origina de son nom es estada doblidada. Es lo cas de lasèr (**L**ight **A**mplification by **S**timulated **E**mission of **R**adiation inicialament) o de radar (de l'anglés **Ra**dio **D**etection **a**nd **R**anging) per exemple.

Los acronims venon de mai en mai emplegats dins la vida de cada jorn per designar las novèlas realitats administrativas, tecnicas o scientificas que nos environan. Dins l'estat francés qualqu'un pòt venir un SDF (Sans Domicile Fixe) aprèp un PACS (Pacte Civil de Solidarité) pas gaire capitat, demandar puèi lo RMI (Revenu Minimum d'Insertion) abans d'anar a l'ANPE (Agence Nationale pour l'Emploi).

## Vejatz tanben

### Articles connèxes

* Retroacronimia ;
* Retronimia ;
* Acronimia recursiva ;
* Lista de siglas.

### Ligams extèrnes

* (fr) Bancas de donadas d'un grand nombre d'acronims e siglas en 7 lengas
* (en) Bancas de donadas d'un grand nombre d'acronims
* (fr) Diccionari de siglas e acronims
# Flandra Occidentala

Flandra Occidentala| West-Vloandern (vls) West-Vlaanderen (nl)  |
|

(Bandièra)
(Escut d'armas) |
|  Provinciaal Hof (ca)   |
| Administracion |
| Capitala | Brujas  |
| Politica |
|  • Governor Provincial  | Carl Decaluwé (ca)  (2012–)  |
| Geografia |
|   |
| 51° N, 3° E |
|  |
| **Estat** | Belgica |
| **Region** | Region flamenca  |
|  |
| Superfícia | 3 196,59 km²  |
| Punt culminant | Kemmelberg (ca)  (154 m)  |
| Fus orari | UTC+01:00  |
| Demografia |
|  • Totala | 1 141 866 ab. (1 de genièr de 2025 ) |
| Autras informacions |
| ISO 3166-2 | BE-VWV  |
|

---

 |
| Sit web | west-vlaanderen.be  |

La **Flandra Occidentala** (en neerlandés *West-Vlaanderen*) es una província bèlga neerlandofòna.

## Comunas

|  |
| --- |
|
1. Alveringem
2. Anzegem
3. Ardooie
4. Avelgem
5. Beernem
6. Blankenberge
7. Bredene
8. Bruges (*Brugge*)
9. Damme
10. Le Coq (*De Haan*)
11. La Panne (*De Panne*)
12. Deerlijk
13. Dentergem
14. Dixmude (*Diksmuide*)
15. Gistel
16. Harelbeke
17. Heuvelland
18. Hooglede
19. Houthulst
20. Ichtegem
21. Ypres (*Ieper*)
22. Ingelmunster
23. Izegem
24. Jabbeke
25. Knokke-Heist
26. Koekelare
27. Coxyde (*Koksijde*)
28. Kortemark
29. Courtrai (*Kortrijk*)
30. Kuurne
31. Langemark-Poelkapelle
32. Ledegem  |

|  |
| --- |
|
33. Lendelede
34. Lichtervelde
35. Lo-Reninge
36. Menin (*Menen*)
37. Messines (*Mesen*)
38. Meulebeke
39. Middelkerke
40. Moorslede
41. Nieuport (*Nieuwpoort*)
42. Ostende (*Oostende*)
43. Oostkamp
44. Oostrozebeke
45. Oudenburg
46. Pittem
47. Poperinge
48. Roulers (*Roeselare*)
49. Ruiselede
50. Espierres-Helchin (*Spiere-Helkijn*)
51. Staden
52. Tielt
53. Thourout (*Torhout*)
54. Furnes (*Veurne*)
55. Vleteren
56. Waregem
57. Wervik (*Wervicq*)
58. Wevelgem
59. Wielsbeke
60. Wingene
61. Zedelgem
62. Zonnebeke
63. Zuienkerke
64. Zwevegem  |

* Portau de Belgica
# Expressionnisme abstrach

Pintura expressionista abstracha d'Alexander Calder (1898-1976).
L’**expressionisme abstrach** es un corrent artistic originari de la vila de Nòva York que foguèt actiu de la fin de la Segonda Guèrra Mondiala (1939-1945) au començament deis ans 1960. Se desvolopèt dins lei domenis de la pintura, de l'escultura e de la fotografia. En partida finançat per la CIA per contrar lo realisme socialista sovietic, lo movement es caracterizat per una gròssa diversitat amb de tendàncias coma :

* lo Color Field painting es definit per l'usatge d'estendudas largas de colors brutas e unidas. L'objectiu es de permetre la realizacion de plans ininterromputs per donar una impression de constància de forma e de procès. A la fin deis ans 1950, la tecnica evolucionèt per integrar de raiaduras, de motius geometrics ò de referéncias dins la natura.
* l’action painting es un ensemble despariat de tecnicas de projeccion, d'escolament e de propulsion de la pintura destinadas a mantenir l'espontaneïtat de l'artista dins la realizacion de son òbra. Es aparegut dins lo corrent deis ans 1950 en reaccion au Color Field painting.

Pasmens, en causa de la diversitat dau movement, plusors pintres majors de l'expressionisme abstrach pòdon pas èsser integrats dins aquelei categorias.

Au nivèu istoric, l'expressionisme abstrach aguèt una certana importància car, dins lo contèxte de la destruccion d'Euròpa après 1945, permetèt a Nòva York de venir la capitala mondiala de l'art en plaça de París. Dins lo corrent deis ans 1960, lo movement dispareguèt en causa de sa febla unitat (desvolopament de sei brancas intèrnas) e de l'aparicion de tendàncias novèlas coma la volontat de trabalhar de motius geometrics (art concrèt...) ò, au contrari, de desvolopar d'arts sensa figuras construchas (abstraccion lirica...).

## Liames intèrnes

* Art.
* Pintura.

## Bibliografia

* **(en)** David Anfam, *Abstract Expressionism*, Thames & Hudson, 1990.
* **(en)** Daniel Belgrad, *The Culture of Spontaneity. Improvisation and the Arts in Postwar America*, University of Chicago Press, 1998.

## Nòtas e referéncias
# Escòla de Cuzco

L’**Escòla de Cuzco** es un movement artistic que se desvolopèt en Peró, en Bolívia e en Eqüator durant lo periòde espanhòu entre lei sègles XVI e XVIII. Es una mescla entre l'art religiós amerindian (especialament inca), l'art espanhòu e lei tecnicas picturalas europèas. Son objectiu èra de favorizar la conversion dei pòbles conquistats au catolicisme. Es caracterizada per l'utilizacion de colors vivas e d'aur. Lei reglas de perspectiva son sovent ignoradas per donar mai d'importància au subjècte principau de l'òbra e lei tematicas chausidas sovent d'inspiracion religiosas ambé d'adaptacions localas (fruchs exotics sus la taula de la Cena... etc.). A partir dau sègle XVII, declinèt au profiech dau barròc e dispareguèt au sègle XIX.

* *Ángel Letiel Dei* (sègle XVII).
* *Martín García de Loyola e Beatriz Clara Coya* (sègle XVII).
* *Lo maridatge de Martin de Loyola e de Beatriz Ñusta* (segonda mitat dau sègle XVII).
* *Nòstra Dama de Bethlem* (sègle XVIII).
* *L'Arcàngel Uriel* (sègle XVIII).

## Liames intèrnes

* Empèri Espanhòu.

## Bibliografia

## Nòtas e referéncias
# Cort metratge

Un **cort metratge** es un filme de cinèma d'una durada mai corta que la durada classica dels filmes comercials que se veson al cinèma. Lo tèrme de "metratge" fa referéncia a la longor de la bobina.

## La definicion d'un cort metratge

Lo limit entre cort, mejan e long metratge pòt variar segon las definicions :

* Segon lo Centre Nacional de la Cinematografia (CNC) francés, un cort metratge es un filme que son metratge passa pas 1 600 mètres en format 35 mm (o la longor equivalenta dins los autres formats), siá environ 59 minutas.
* Sul sit american IMDb, son classificats coma « shorts » los filmes de mens de 45 minutas.
* Pr'aquò als filmes de mai de 30 minutas lor dison generalament *metratges mejans*, e son rarament acceptats dins los festivals de corts.
* Dempuèi quelques annadas lor dison *plan corts* o *fòrça corts* d'unes filmes que lor durada passa pas tres a quatre minutas. Competicions especialas son montadas sonca per aquestes.

## Festivals de corts metratges en Occitània

* Ais de Provença
* Clarmont-Ferrand
* Frejús
* Lunèl

* Portal del cinèma